Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10803

9. fejezet A repülőgép hajózószemélyzete 9.1 Jogosítások 9.1.1 A légijármű parancsnoka biztosítsa, hogy a hajózószemélyzet minden egyes tagja rendelkezzen a lajstromozó állam által kiadott vagy érvényesített szakszolgálati engedéllyel és jogosításuk megfelelő, továbbá bizonyosodjon meg arról, hogy a hajózószemélyzet tagjai rendelkeznek a szükséges szakmai jártassággal. Megjegyzés: A repülési eljárások paramétereiben és az üzemeltetési eljárásokban érintett pilóták részére vonatkozó információk a PANS-OPS I. kötetében találhatók. A látás utáni és a műszer szerinti repülési eljárások kidolgozására vonatkozó követelmények a PANS-OPS II. kötetében találhatók. Bizonyos Államok által használatos akadályvédelmi követelmények és eljárások eltérhetnek a PANS- OPS-tól, és biztonsági okokból fontos ezen különbségek ismerete. 9.1.2 Az összeütközés elkerülését biztosító fedélzeti rendszerrel (ACAS II) felszerelt légijármű parancsnoka biztosítsa, hogy a hajózószemélyzet minden egyes tagja, a szakmai jártasságnak megfelelő módon ki legyen képezve az ACAS II rendszer használatára és az összeütközés elkerülésére vonatkozóan. Megjegyzés 1: Az összeütközés elkerülését biztosító fedélzeti (ACAS II) rendszer üzemeltetésére vonatkozó eljárásokat a PANS-OPS, I. kötet tartalmazza. A repülőgépvezetők ACAS II kiképzési útmutatóit a PANS-OPS, I. kötet, VIII. részének, A. melléklete tartalmazza. Megjegyzés 2: Az állam számára elfogadható, az ACAS II rendszer használatára és az összeütközés elkerülésére vonatkozó szakmai jártasság megszerzését célzó kiképzés megfelelőségének igazolása, például a következő módon történhet:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes